Διατροφική αξιολόγηση και ποιότητα ζωής ασθενών με ΧΝΝ που υποβάλλονται σε αιμοκάθαρση
Creators: name: Δούκας, Αστέριος Νικολάου
Publisher: name: Aristotle University of Thessaloniki
Year: 2024
Subjects: Αιμοκάθαρση
Χρόνια Νεφρική Νόσος
Ποιότητα ζωής
Δυσθρεψία
Hemodialysis
Chronic Kidney Disease
Quality of Life
Malnutrition

description: Η Χρόνια Νεφρική Νόσος (XNN) αποτελεί μια μη μεταδιδόμενη νόσο και μια από τις κύριες αιτίες θανάτου στις αναπτυγμένες κυρίως χώρες. Ασθενείς με ΧΝΝ τελικού σταδίου καταφεύγουν στην αιμοκάθαρση, αλλάζοντας άρδην την ποιότητα ζωής τόσο του ίδιου του ασθενή, όσο και των οικείων του. Η συνολική θεραπευτική αντιμετώπιση επιβαρύνει τα εθνικά συστήματα υγείας τόσο σε οικονομικούς, όσο και σε ανθρώπινους πόρους. Σκοπός της παρούσας μελέτης είναι η διερεύνηση της διατροφικής αξιολόγησης και της ποιότητας ζωής των ασθενών σε χρόνια αιμοκάθαρση με τη χρήση δεικτών και εργαλείων, καθώς και η διαπίστωση συσχετίσεων επιλεγμένων δεικτών μεταξύ τους. Για το σκοπό της μελέτης στρατολογήθηκαν ασθενείς σε χρόνια αιμοκάθαρση από τους οποίους ελήφθησαν ανθρωπομετρικά, αιματολογικά, βιοχημικά και κλινικά δεδομένα, πραγματοποιήθηκε διερεύνηση του διατροφικού κινδύνου που διατρέχουν μέσω αντίστοιχων εργαλείων, ενώ παράλληλα αξιολογήθηκαν παράμετροι της ποιότητας ζωής τους. Η παρουσία εξάρτησης μεταξύ κατηγορικών μεταβλητών αξιολογήθηκε με τη χρήση του Χ2, η διαφορά μέσων τιμών με τα Independent Samples T-test και one-way ANOVA, και η σχέση μεταξύ δύο ποσοτικών μεταβλητών με το συντελεστή συσχέτισης Pearson. Τα αποτελέσματα που προέκυψαν από τις στατιστικές αναλύσεις επιβεβαίωσαν την πλειοψηφία συναφών μελετών. Συγκεκριμένα, η πλειοψηφία των δεικτών της ποιότητας ζωής καταγράφηκαν μειωμένοι, εντούτοις οι δείκτες ευζωίας και συναισθηματικής πλήρωσης βρέθηκαν σε αρκετά καλύτερο επίπεδο σε σχέση με άλλες μελέτες, γεγονός που πιθανώς οφείλεται στη δομή της ελληνικής οικογένειας και κοινωνίας. Η μέση τιμή του Δείκτη Μάζας Σώματος των ασθενών της μελέτης φάνηκε μεγαλύτερος σε σχέση με συναφείς μελέτες, ενώ τα ποσοστά δυσθρεψίας διέφεραν ανάλογα με το χρησιμοποιούμενο διατροφικό εργαλείο.
description: Chronic Kidney Disease (CKD) is a non-communicable disease and one of the leading causes of death in developed countries. Patients with End-stage CKD depend on hemodialysis, a procedure that drastically affects their quality of life of both the patient himself and his relatives. The overall treatment burdens the national health systems both in terms of financial and human resources. The purpose of the present study is to investigate the nutritional assessment and quality of life of hemodialysis patients using indicators and tools, as well as to establish correlations between selected indicators. For the purpose of the study, patients on hemodialysis were recruited, from whom anthropometric, hematological, biochemical and clinical data were collected, as well as an investigation of the nutritional risk of the patients, through corresponding tools, while at the same time parameters of their quality of life were evaluated. The presence of dependence between categorical variables was assessed using X2, the difference of mean values with the Independent Samples T-test and one-way ANOVA, and the relationship between two quantitative variables with the Pearson correlation coefficient. The results obtained from statistical analyses confirmed the majority of relevant studies. More specifically, most quality-of-life indicators were recorded as reduced, however, the indicators of well-being and emotional fulfillment were clearly presented at a better level compared to other studies, a fact that is probably due to the structure of the Greek family and society. The mean value of the Body Mass Index of the patients in the study appeared to be greater than in related studies, while the rates of malnutrition differed depending on the nutritional tool used.